মীরা রাজপুতকে তাঁর প্রফেশনাল কেরিয়ার নিয়ে জিজ্ঞেস করা হলেই এতদিন গতে বাঁধা উত্তর দিতেন তিনি। মীরা বলতেন, “আমি আর শাহিদ দ্বিতীয় সন্তানের পরিকল্পনা করছি। তার পর কেরিয়ারের কথা ভাবব।” এতদিনে বোধহয় সে সময় এল। সম্ভবত দ্বিতীয় বারের জন্য বাবা-মা হতে চলেছেন শাহিদ-মীরা। বলিউডের অন্দরে কান পাতলে শোনা যাচ্ছে এমনই খবর। ২০১৬-এর ২৬ অগস্ট জন্ম হয় দম্পতির প্রথম সন্তান মিশার। মীরার ঘনিষ্ঠ সূত্র সাংবাদিকদের জানিয়েছেন, খুব কম বয়সেই বিয়ে করেছেন মীরা। মা হয়েছেন। দ্বিতীয় সন্তানের জন্ম দিয়ে তিনি পরিপূর্ণ সংসার চান। তার পরই শুরু করতে চান প্রফেশনাল কেরিয়ার। সম্প্রতি মীরার কিছু ছবি দেখে তাঁর মা হওয়ার সম্ভাবনার কথা অনুমান করছেন সোশ্যাল অডিয়েন্সের একটা বড় অংশ। শাহিদের মতোই বলিউডে অভিনয় করতে চান বলে মীরা জানিয়েছিলেন। তবে নাচ তাঁর প্রথম পছন্দ। অভিনয় তো বটেই, তা ছাড়াও অন্য কোনও ভাবে তিনি বলিউডের সঙ্গেই নাকি যুক্ত থাকতে চান।   Regrann from @viralbhayani - #mirarajput snapped today at @tip_n_toe - #regrann #mira_kapoor #mirarajput #mirarajputkapoor #starwife #beautiful #pretty #gorgeous #fashion #style #glam #hot #sexy #lifeisshahid